ફિલ્મ રોન્ગ સાઈડ રાજુ માટે રાષ્ટ્રીય પુરસ્કાર જીતનાર ફિલ્મ મિખિલ મુસલે પટેલ સાથે સહમત થતા જણાવે છે, “જો પાત્ર કે સ્ક્રિપ્ટની ડિમાન્ડ હોય તો ફિલ્મમાં કિસિંગ સીન હોવો જ જોઈએ. મને એવું લાગે છે કે ગુજરાતી ઓડિયન્સને આવા સીનમાં કોઈ વાંધો નથી. આ એ જ ઓડિયન્સ છે જે હિન્દી અને ઈંગલિશ ફિલ્મો પણ જોય છે. આથી ગુજરાતી ફિલ્મમાં કિસિંગ સીનની નવાઈ ન હોવી જોઈએ.” આમ તો દેશમાં ગુજરાત ખૂબ જ વિકસિત રાજ્ય તરીકે ઊભરી આવ્યું છે પરંતુ ગુજરાતી ઓડિયન્સ હજુ પણ થોડી જૂનવાણી વિચારધારા ધરાવે છે અને મોટાભાગના ડિરેક્ટર્સ કોઈ રિસ્ક નથી લેવા માંગતા. અભિનેત્રી એશા કંસારા જણાવે છે, “ગુજરાતી ફિલ્મોએ પહેલા તો આવા કન્ટેન્ટ માટે ઓડિયન્સને તૈયાર કરવાની જરૂર છે. આવા સીન માત્ર માર્કેટિંગ માટે ન હોવા જોઈએ. સ્ક્રિપ્ટની જરૂર હોય તો અને માત્ર તો જ આવા સીન્સ હોવા જોઈએ. તે એવી રીતે ફિલ્માવા જોઈએ કે તે નેચરલ અને વાસ્તવિક લાગે.”